ปกติประจำเดือนจะมาสิ้นเดือนช่วงวันที่30 แล้วมีพสพกับแฟนคืนวันที่5ค่ะ เย็นวันที่6 ก็รีบกินยาคุมฉุกเฉิน ถัดมาวันที่13 มีเลือดออกคล้ายประจำเดือนอีกประมาณ5วันค่ะ(อันนี้เป็นผลข้างเคียงหรือว่าเป็นประจำเดือนหรอคะ) แต่จนถึงวันนี้10กค.ประจำเดือนก็ยังไม่มา อยากทราบว่าผิดปกติมั้ยคะ แล้วประจำเดือนจะมาช้าที่สุดหรือจะมาประมาณวันไหนคะ
สวัสดีค่ะ หากประจำเดือนมาวันที่ 30 พ.ค. และได้มีเพศสัมพันธืในวันที่ 5 มิ.ย. เท่ากับมีเพศสัมพันธ์ในวันที่ 6 นับตั้งแต่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นน้อยมาก และหากได้ทานยาคุมฉุกเฉินไป โดยทานในช่วง 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกได้ ซึ่งถือเป็นเลือดที่เป็นผลจากยา ไม่ใช่ประจำเดือนจริงๆ ดังนั้น การมีเลือดออกในวันที่ 13 มิ.ย. ดังกล่าว จึงน่าจะเกิดจากผลของยาคุมฉุกเฉินค่ะการที่ประจำเดือนยังไม่มานั้น อาจเกิดจาก1. การตั้งครรภ์ แต่โอกาสก็เป็นไปได้น้อยมาก2. ผลของยาคุมฉุกเฉิน อาจทำให้ประจำเดือนมาช้ากว่าปกติได้3.การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว4. มีการเจ็บป่วยไม่สบาย เช่น ไข้หวัด ท้องเสีย เป็นต้นแนะนำให้รอประจำเดือนไปอีกซักระยะค่ะ หากประจำเดือนยังคงไม่มา อาจลองตรวจหาการตั้งครรภ์ดู หากไม่พบ ก็ให้รอไปก่อน ประจำเดือนน่าจะมาในที่สุด แต่ไม่สามารถตอบได้ว่าจะมาวันไหนค่ะ